CELEX: 32015D2181
Language: sl
Date: 2015-11-24 00:00:00
Title: Izvedbeni sklep Komisije (EU) 2015/2181 z dne 24. novembra 2015 o objavi z omejitvijo v Uradnem listu Evropske unije sklica na standard EN 795:2012 „Osebna varovalna oprema za zaščito pred padci z višine – Sidrišča“ v skladu z Uredbo (EU) št. 1025/2012 Evropskega parlamenta in Sveta (Besedilo velja za EGP)

26.11.2015   
            
            
               SL
            
            
               Uradni list Evropske unije
            
            
               L 309/10
            
         IZVEDBENI SKLEP KOMISIJE (EU) 2015/2181
   z dne 24. novembra 2015
   o objavi z omejitvijo v Uradnem listu Evropske unije sklica na standard EN 795:2012 „Osebna varovalna oprema za zaščito pred padci z višine – Sidrišča“ v skladu z Uredbo (EU) št. 1025/2012 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/686/EGS z dne 21. decembra 1989 o približevanju zakonodaj držav članic v zvezi z osebno zaščitno opremo (1) in zlasti člena 5(4) Direktive,
   ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (2), ter zlasti člena 11(1)(a) Uredbe,
   ob upoštevanju mnenja odbora, ustanovljenega na podlagi člena 22 Uredbe (EU) št. 1025/2012,
   ob upoštevanju naslednjega:
   
               (1)
            
            
               Kadar nacionalni standard, s katerim se prenaša harmonizirani standard, na katerega sklic je bil objavljen v Uradnem listu Evropske unije, zajema eno ali več bistvenih zdravstvenih in varnostnih zahtev, določenih v Prilogi II k Direktivi 89/686/EGS, se za opremo, izdelano v skladu s tem standardom, domneva, da izpolnjuje zadevne osnovne zdravstvene in varnostne zahteve.
            
         
               (2)
            
            
               Evropska komisija je 12. februarja 2000 ob objavi seznama harmoniziranih standardov v Uradnem listu Evropske unije izdala opozorilo za harmonizirani standard EN 795: 1996. V njem je navedeno, da „ta objava ne zadeva opreme, opisane v razredih A, C in D […], za katero ne velja domneva o skladnosti z določbami Direktive 89/686/EGS“.
            
         
               (3)
            
            
               V sodbi z dne 21. oktobra 2010 v zadevi C-185/08 je Sodišče Evropske unije odločilo, da določbe standarda EN 795 v zvezi s sidrišči razreda A 1 niso zajete v Direktivi 89/686/EGS;
            
         
               (4)
            
            
               Francija je 3. avgusta 2012 vložila uradni ugovor v zvezi s standardom EN 795:2012 „Osebna varovalna oprema za zaščito pred padci z višine – Sidrišča“, harmoniziranim v skladu z Direktivo 89/686/EGS. Evropski odbor za standardizacijo (CEN) je navedeni standard sprejel 9. junija 2012, vendar sklic nanj še ni bil objavljen v Uradnem listu Evropske unije.
            
         
               (5)
            
            
               Navedeni uradni ugovor temelji na dejstvu, da so fiksna sidrišča, na katera se pritrdi osebna varovalna oprema za zaščito pred padci z višine – kot so varovalni pas, vrvi z zaključno zanko z blažilniki padca in drugi vezni elementi –, sestavni del konstrukcije ali skalnate stene. Sidrišča, ki so sestavni del konstrukcije, niso osebna varovalna oprema, temveč naprave, ki se ne štejejo za osebno varovalno opremo in so zato dopolnilne. V tem primeru bi se morali šteti kot osebna varovalna oprema le vezni elementi.
            
         
               (6)
            
            
               Standard EN 795:2012 se nanaša na fiksna in premična pritrdišča. Vendar pa samo premična pritrdišča (tj. prenosna in začasna), ki niso trajno pritrjena na konstrukcijo, sodijo v področje uporabe Direktive 89/686/EGS.
            
         
               (7)
            
            
               Sidrišča, ki jih zajema standard EN 795:2012, so glede na svoje značilnosti razvrščena v pet razredov:
               
                  razred A: sidrišča z enim ali več fiksnih pritrdišč, ki za pričvrstitev na konstrukcijo potrebujejo konstrukcijska sidra ali pritrdilne elemente;
               
                  razred B: sidrišča z enim ali več fiksnih pritrdišč, ki za pričvrstitev na konstrukcijo ne potrebujejo konstrukcijskih sider ali pritrdilnih elementov;
               
                  razred C: sidrišča na vodoravnih gibljivih sidrnih vrveh;
               
                  razred D: sidrišča na vodoravnih togih sidrnih vodilih;
               
                  razred E: sidrišča za uporabo na vodoravnih površinah, pri katerih je delovanje odvisno izključno od mase in trenja med napravo in površino (mrtva sidra).
            
         
               (8)
            
            
               Po preučitvi standarda EN 795:2012 je Komisija ugotovila, da so le sidrišča iz razredov B in E premična sidra, ki naj ne bi bila stalno pritrjena na konstrukcijo in so zato osebna zaščitna oprema, ki jo zajema Direktiva 89/686/EGS.
            
         
               (9)
            
            
               Opravljena so bila posvetovanja z evropskimi organizacijami za standardizacijo, evropskimi organizacijami deležnikov, ki prejemajo finančna sredstva Unije, in delovno skupino za osebno zaščitno opremo –
            
         SPREJEL NASLEDNJI SKLEP:
   Člen 1
   Sklicevanje na standard EN 795:2012 „Osebna varovalna oprema za zaščito pred padci z višine – Sidrišča“ se objavi v Uradnem listu Evropske unije, z omejitvijo iz Priloge.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 24. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 399, 30.12.1989, str. 18.
   
      (2)  UL L 316, 14.11.2012, str. 12.
   
      PRILOGA
      
         OBJAVA NASLOVOV IN SKLICEVANJ NA HARMONIZIRANE EVROPSKE STANDARDE V SKLADU Z DIREKTIVO 89/686/EGS
      
      
                  ESO (1)
                  
               
               
                  Sklic in naslov harmoniziranega standarda
                  (in referenčni dokument)
               
               
                  Prva objava v UL
               
               
                  Sklic na nadomeščeni standard
               
               
                  Datum, ko preneha veljati domneva o skladnosti nadomeščenega standarda
                  Opomba 1
               
            
                  CEN
               
               
                  EN 795:2012
                  Osebna varovalna oprema za zaščito pred padci z višine – Sidrišča
               
               
                  To je prva objava.
               
               
                  EN 795:1996
               
               
                   
               
            
                  
                     Opozorilo: Ta objava ne zadeva opreme, opisane v:
                  
                              —
                           
                           
                              razredu A (sidrišča z enim ali več fiksnih pritrdišč, ki za pričvrstitev na konstrukcijo potrebujejo konstrukcijska sidra ali pritrdilne elemente) iz odstavkov 3.2.1, 4.4.1 in 5.3;
                           
                        
                              —
                           
                           
                              razredu C (sidrišča na vodoravnih gibljivih sidrnih vrveh) iz odstavkov 3.2.3, 4.4.3 in 5.5;
                           
                        
                              —
                           
                           
                              razredu D (sidrišča na vodoravnih togih sidrnih vodilih) iz odstavkov 3.2.4, 4.4.4 in 5.6;
                           
                        
                              —
                           
                           
                              ali katere koli kombinacije navedenega.
                           
                        V zvezi z razredi A, C in D se ta objava ne nanaša na: odstavke 4.5, 5.2.2, 6, 7 ter prilogi A in ZA.
                  Zato za opremo, navedeno zgoraj, ne velja domneva o skladnosti z določbami Direktive 89/686/EGS, ker se ne šteje za osebno varovalno opremo.
               
            
                  
                     Opomba:
                  
               
               
                  Običajno bo datum, ko preneha veljati domneva o skladnosti, datum preklica, ki ga določi Evropska organizacija za standardizacijo, vendar je treba uporabnike teh standardov opozoriti, da je v nekaterih izjemnih primerih postopek lahko drugačen.
               
            
         (1)  ESO: Evropska organizacija za standardizacijo:
      
                  —
               
               
                  CEN: Avenue Marnix 17, B-1000, Brussels, Belgija tel. +32 25500811; faks +32 25500819 (http://www.cen.eu)
               
            
                  —
               
               
                  Cenelec: Avenue Marnix 17, B-1000 Brussels, Belgija, tel. +32 25196871; faks +32 25196919 (http://www.cenelec.eu)
               
            
                  —
               
               
                  ETSI: 650, route des Lucioles, F-06921 Sophia Antipolis, Francija, tel. +33 492944200; faks +33 493654716, (http://www.etsi.eu)